Diari Oficial de la Generalitat Valenciana


Sumari del DOGV 6404, del 24-11-2010 (2010/12568)

Notificació de la sentència dictada en el judici verbal número 937/2010.
------------------------------------------------------------------------

### Dades del document

Número de DOGV
:   6404

Data del DOGV
:   24-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12135


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el judici verbal número 937/2010. [2010/12699]  
Judici verbal 000937/2010  
De: Banco Bilbao Vizcaya Argentaria, SA.  
Procuradora: Rosa Ana Pérez Puchol.  
Contra: Rodrigo Miguel Duque Flores.  
En aquest procediment de judici verbal 937/2010 seguit a instàncies de Banco Bilbao Vizcaya Argentaria, SA, contra Rodrigo Miguel Duque Flores s'ha dictat la sentència, que, literalment, és com segueix:  
«Sentència número 232/2010  
Jutgessa que la dicta: Ana María Mestre Soro.  
Lloc: València.  
Data: 5 d'octubre de 2010.  
Objecte del judici: reclamació d'una quantitat.  
Antecedents de fet  
Primer. Que per la part actora en la representació que acredità, es va presentar un escrit de demanda que per torn de repartiment correspongué a aquest Jutjat, i s'adduïren els fets que consten en actuacions, i després d'al·legar els fonaments de dret que s'estimà d'aplicació al cas, acabà amb la súplica al Jutjat perquè dictara sentència d'acord amb la seua petició.  
Segon. Que, una vegada admesa a tràmit la demanda, es va acordar la citació de les parts a judici i no hi va comparéixer la part demandada, per la qual cosa aquesta va ser declarada en rebel·lia processal i es va practicar la prova proposada i admesa amb el resultat que consta en les actuacions.  
Tercer. En la tramitació d'aquestes actuacions s'hi ha observat totes les prescripcions legals.  
Fonaments de dret  
Primer. De la prova practicada a instàncies de la part actora, açò és, la documental aportada amb la demanda i de l'interrogatori de la persona demandat en aplicació de l'article 304 de la Llei d'Enjudiciament Civil, resulta que la persona demandant va subscriure amb el demandat un contracte de préstec amb garantia personal el 28 de juny de 2007, tot incomplint la part demandada la seua obligació de pagament de quotes al seu venciment.  
L'actora, per tant, està facultada per a reclamar les quotes impagades, i els interessos pactats, vistos els termes del contracte i el que disposen els articles 1089 i següents del Codi Civil, per la qual cosa pertoca estimar la demanda.  
Segon. Pel que fa als interessos s'aplicaran els articles 1101 i 1108 del Codi Civil.  
Tercer. Les costes han de ser imposades a la part demandada de conformitat amb l'article 394 de la Llei d'Enjudiciament Civil.  
Dispositiva  
Estime la demanda interposada per Banco Bilbao Vizcaya Argentaria, SA, contra Rodrigo Miguel Duque Flores, condemne l'esmentat demandat que satisfaça a l'actora la suma de 2.680,18 euros més els interessos de demora pactats al tipus del 20 per cent anual que es produïxen des del 30 de juliol de 2009 (tancament del compte) fins a fer-ne el pagament complet, amb imposició de costes al demandat.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). Així mateix, per a interposar-lo cal consignar com a dipòsit 50 euros, que s'han d'ingressar en el compte de dipòsits i consignacions d'aquest Jutjat, amb l'advertiment que no s'admetrà a tràmit cap recurs que no tinga el dipòsit constituït, i tot això, de conformitat amb la Llei Orgànica 1/2009, de 3 de novembre.  
Aquesta és la sentència, que pronuncie, mane i firme».  
L'esmentat demandat, Rodrigo Miguel Duque Flores, es troba en parador desconegut. Expedisc aquest edicte a fi que li valga de notificació de forma deguda.  
València, 20 d'octubre de 2010.- La secretària judicial: Pilar Ferrando Mansanet.